प्राथमिक पाठशाला तकलेच की पीटीए प्रधान बनी लोचना सिंह
रामपुर बुशहर | राजकीयकेंद्र प्राथमिक पाठशाला तकलेच में शिक्षा ग्रहण कर रहे विद्यार्थियों के अभिभावकों की आम सभा आयोजित हुई। यह बैठक स्कूल के मुख्याध्यापक एसएल मेहता की अध्यक्षता में संपन्न हुई। बैठक में बच्चों के अभिभावकों ने बढ़-चढ़ कर भाग लिया और सर्वसम्मति से नई कार्यकारिणी का गठन किया गया। इस दौरान लोचना सिंह को सर्वसम्मति से पीटीए की अध्यक्ष चुना गया। बबलू, बुद्घि सिंह, सीता देवी और अंजली को सदस्य बनाया गया। इसके अलावा तकलेच पंचायत की सदस्या आशा नेगी को पदेन सदस्या चुना गया। स्कूल के मुख्याध्यापक एसएल मेहता को सदस्य सचिव चयनित किया गया। नवनियुक्त चयनित कार्यकारिणी ने कहा कि स्कूल के विकास में अपना महत्वपूर्ण योगदान देगी। शिक्षा विभाग द्वारा चलाई जा रही विभिन्न योजनाओं के सफल क्रियान्वयन में अपना सहयोग देगी। कार्यकारिणी की बैठक का आयोजन हर माह को होगा गतिविधियों की समीक्षा की जाएगी। नवनिर्वाचित पाठशाला प्रबंधन समिति ने विद्यालय को पूर्ण सहयोग देने का आश्वासन दिया है।
hin_Deva hin_Deva